Visit Site
Recommended byColombia
అమెరికా ఫెడరల్ రిజర్వు వడ్డీ రేట్ల పెంపునకు విరామం ఇవ్వడంతో బంగారం ధర పెరిగిందని మార్కెట్ ట్రేడర్లు పేర్కొంటున్నారు. ఫెడ్ బుధవారం వడ్డీ రేట్లను స్థిరంగా కొనసాగించిన విషయం తెలిసిందే. అలాగే భవిష్యత్ వడ్డీ రేట్ల పెంపు విషయంలో సహనంతో వ్యవహరిస్తామని పేర్కొంది.
దేశీ జువెలర్ల నుంచి డిమాండ్ మందగించడం కారణంగా బంగారం ధరలో పెరుగుదల పరిమితంగానే నమోదయ్యిందని ట్రేడర్లు తెలిపారు. గ్లోబల్ మార్కెట్‌లో బంగారం ధర ఔన్స్‌కు 1,317.66 డాలర్ల వద్ద ఉంది. వెండి ధర ఔన్స్‌కు 15.88 డాలర్ల వద్ద కొనసాగుతోంది.
ఢిల్లీలో పది గ్రాముల 24 క్యారెట్ల బంగారం ధర రూ.250 పెరుగుదలతో రూ.34,250కు, 22 క్యారెట్ల బంగారం ధర రూ.250 పెరుగుదలతో రూ.34,100కు ఎగసింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధర రూ.100 పెరుగుదలతో రూ.26,000కు చేరింది.
కేజీ వెండి ధర రూ.50 తగ్గుదలతో రూ.41,300లకు క్షీణిస్తే.. వారాంతపు ఆధారిత డెలివరీ ధర రూ.165 తగ్గుదలతో రూ.40,225కు క్షీణించింది. ఇక 100 వెండి నాణేల కొనుగోలు, అమ్మకం విషయానికి వస్తే.. కొనుగోలు ధర రూ.79,000 వద్ద, అమ్మకం ధర రూ.80,000 వద్ద స్థిరంగా కొనసాగుతోంది.
ఏపీ బులియన్ బోర్డు ప్రకారం.. పది గ్రాముల 24 క్యారెట్ల బంగారం ధర రూ.34,380గా, 22 క్యారెట్ల బంగారం ధర రూ.31,860గా ఉంది. కేజీ వెండి ధర రూ.41,700కు పెరిగింది. హైదరాబాద్‌లో పది గ్రాముల 24 క్యారెట్ల బంగారం ధర రూ.33,450గా, 22 క్యారెట్ల బంగారం ధర రూ.31,860గా ఉంది. కేజీ వెండి ధర రూ.43,800కు తగ్గింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.